Here is a page extracted from Wikipedia that may contain CSS, HTML, and a lot of unformatted text.

Title: دير السلطان
Content: دير السلطان دير أثري للأقباط الأرثوذكس مكانه جوة أسوار البلدة القديمة لمدينة القدس، فى الحى المسيحى جنبها كنيسة القديسة هيلانة و كنيسة الملاك والممر اللي بيوصل من كنيسة هيلانة لحد سور كنيسة القيامه. مساحة الدير حوالى 1800 م2. صلاح الدين الأيوبي رجَّع الدير للأقباط بعد ما الصليبيين استولو عليه، ووقتها اتعرف الددير باسم "دير السلطان". ولدير السلطان أهمية بالخصوص عند الأقباط لأنه طريقهم المباشر للوصول من دير مار أنطونيوس اللي فيه مقر البطريركية المصريةلكنيسة القيامه.

ساحة الدير موجودة فوق كنيسة القديسة هيلانة وفي الزاوية الجنوبية الغربية من الساحة فيه كنيستين تاريخيتين اللي هما كنيسة ال 4 كائنات الروحية الغير متجسدة (الأربع حيوانات) ومساحتها 42 م2، و كنيسة الملاك ميخائيل هيا فى الدور الأرضي ومساحتها 35 م2. وعشان تروح من الدير دة لكنيسة القيامة لازم تدخل كنيسة ال 4  حيوانات وتنزل منها لكنيسة الملاك وتخرج من بابها لردهة كنيسة القيامة. والمفروض ان فيه نزاع تاريخي على ملكية الدير ده بين الأقباط والأحباش.

مشكلة دير السلطان 

كان النزاع بين الأقباط والأحباش حول دير السلطان قائم من القرن التسعتاشر الميلادي تقريبا ؛فالأحباش قدموا التماس الي السلطات الأردنية يطالبون فيه بملكية دير السلطان ؛وفي 26 أغسطس 1959 ؛وأستمرت المفاوضات بين كل الأطراف ( الأقباط والأحباش والحكومة الأردنية ) بين شد وجذب ؛ لكن بعد نكسة يونية 1967 وسقوط مدينة القدس فى يد اسرائيل ؛ أستغل الأحباش فرصة العداء بين مصر والحكومة الإسرائيلية ؛ وفي ليلة عيد القيامة المجيد هيا ليلة 25 أبريل 1970 ؛ أستغل الأحباش فرصة قيام الأنبا باسيليوس بصلاة قداس عيد القيامة ؛ قامت السلطات الإسرائيلية بتغيير الاقفال الخارجية للدير ووضع الحواجز الحديدية قدام أبواب الدير ومنعوا دخول الاقباط الدير أو حتي الأقتراب منه ؛ ولقد حاول نيافته الاتصال بالسلطات الاسرائيلية ومطالبتهم بوقف ده التعدي علي المقدسات طبقا لاتفاقية الوضع الراهن Status –Que ؛ لكن للأسف الشديد لم تسفر دى الجهود عن شيء ؛ فقام نيافته برفع قضية امام المحاكم الاسرائلية يثبت فيها حق الاقباط التاريخي فى دير السلطان ؛ وبالفعل صدر قرار من المحكمة الاسرائيلية بحق الأقباط فى الدير بتاريخ 16 مارس 1971 ؛ لكن للأسف الشديد لم تستجب السلطات الاسرائلية لده الحكم ؛ ولقد بذلت الدبلوماسية المصرية جهودا جبارة ممثلة فى وزير خارجيتها الراحل "كمال حسن علي "؛ والأمين العام السابق للأمم المتحدة الدكتور بطرس بطرس غالي جهودا جبارة علشان عودة الدير للأقباط ؛ ومازالت المشكلة قائمة حتي دلوقتى .

مصادر 

القدس